หุ้นไทยปิดช่วงเช้าลบ 0.62 จุด
หุ้นไทยปิดเช้า 1 ส.ค.ที่ 1,198.68 จุด ลดลง 0.62 จุด มูลค่าซื้อขาย 10,175.97 ล้านบาท
1 ส.ค. 2555

หุ้นไทยปิดเช้า 1 ส.ค.ที่ 1,198.68 จุด ลดลง 0.62 จุด มูลค่าซื้อขาย 10,175.97 ล้านบาท 




หุ้นไทยวันที่ 1 ส.ค. ดัชนีปิดช่วงเช้าที่ 1,198.68 จุด ลดลง 0.62 จุด หรือ 0.05 % มูลค่าการซื้อขาย 10,175.97 ล้านบาท 
นายชัยพร น้อมพิทักษ์เจริญ ผู้ช่วยกรรมการผู้อำนวยการฝ่ายวิเคราะห์หลักทรัพย์ บล.บัวหลวง เปิดเผยว่า ตลาดหุ้นไทยเช้านี้ปรับตัวลง เป็นภาพของการขายทำกำไรระยะสั้น ซึ่งเป็นไปในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่จะอยู่ในแดนลบ
ทั้งนี้ ตลาดยังคงเฝ้ารอดูผลการประชุมคณะกรรมการกำหนดนโยบายการเงินของธนาคารกลางสหรัฐ(FOMC) และการประชุมกำหนดนโยบายของธนาคารกลางยุโรป(ECB) อยู่ จากความคาดหวังในเ รื่องมาตรการกระตุ้นเศรษฐกิจ และการแก้ไขปัญหาในยูโรโซน
นอกจากนี้ ยังมีความคาดหวังในตลาดจีนที่จะได้เห็นมาตรการกระตุ้นเศรษฐกิจออกมาหลังจากที่ตัวเลขเศรษฐกิจของจีนออกมาไม่ดี แต่มองดูขณะนี้ตลาดจีนถือว่าแย่สุดในเอเชีย มีการทำระดับต่ำสุดตลอด ซึ่งที่ผ่านมาจีนก็พยายามจะประกาศมาตรการออกมาแต่ก็ยังไม่รุนแรงเท่าไร
สำหรับปัจจัยในประเทศก็มีการมองในเรื่องของผลประกอบการ ซึ่งบริษัทมองผลประกอบการงวดไตรมาส 2ส่วนใหญ่จะชะลอตัวลง ทำให้ภาพตลาดจึงยังไม่มีปัจจัยหนุน นักลงทุนจึงหันไปซื้อขายหุ้นขนาดเล็ก แต่ทั้งนี้การเทรดหุ้นขนาดเล็กควรที่จะหันไปมองปัจจัยพื้นฐานด้วย
แนวโน้มการลงทุนในช่วงบ่ายนี้ มองว่า ตลาดจะยังอยู่ในแดนลบ และเชื่อว่าตลาดยุโรปเปิดในช่วงบ่ายนี้ก็คงจะปรับตัวลง พร้อมให้แนวรับ 1,190-1,192 จุด แนวต้าน 1,200 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
BBL         มูลค่าการซื้อขาย  612 ล้านบาท ปิดที่ 196 บาท ราคาไม่เปลี่ยนแปลง 
KBANK    มูลค่าการซื้อขาย  503 ล้านบาท ปิดที่ 174.00 บาท ลดลง 1.00 บาท (-0.57%) 
DTAC      มูลค่าการซื้อขาย  426 ล้านบาท ปิดที่ 79.00 บาท ลดลง 3.25 บาท (-3.95 %)
ADVANC  มูลค่าการซื้อขาย  414 ล้านบาท ปิดที่ 204.00 บาท เพิ่มขึ้น 4.00 บาท (+2.00%) 
KTB         มูลค่าการซื้อขาย 387 ล้านบาท ปิดที่ 16.60 บาท เพิ่มขึ้น 0.20 บาท (+1.22%)